**LeBron Ramone James** ( /ləˈbrɒn/; 30 dekabr, 1984) — NBA-in (Milli Basketbol Assosiasiyasının) üzvü olan Los Angeles Lakers-in amerikalı peşəkar basketbolçu. O, karyerasına qısa hücumçu və uzun hücumçu mövqelərində başlayıb. James üç dəfə *NBA çempionu (2012, 2013,2016)*, 4 dəfə *NBA Ən Dəyərli Oyunçusu (2009, 2010, 2012, 2013)*, 2 dəfə *NBA finallarının ən qiymətli oyunçusu (2012, 2013)*, iki *Olimpiya qızılının sahibi (2008, 2012)*, *NBA xal çempionu (2008)* və *NBA ilin debütü mükafatını (2004)* qazanıb. O, həmçinin 16 dəfə *NBA bütün ulduzların komandasına*, 13 dəfə *bütün NBA komandasına*, 6 dəfə *NBA müdafiəsinin bütün ulduzlarının yığmasına* seçilib və *Klivlend Kavalers-in bütün zamanlarının ən yaxşı bombardiridir.*

James gələcəkdə NBA super ulduzu kimi milli mediada yüksək təbliğ ediləcəyi Akron şəhərində *St. Vinsent-St. Mariya Məktəbində* basketbol oynayırdı. Buranı bitirdikdən sonra, o, Cavaliers tərəfindən 2003 NBA seçməsində birinci tam yığmaya seçilib. 2007-ci ildə LeBron James komandanın kapitanı kimi Cavaliers tarixində birinci dəfə NBA finalına gətirib çıxardı, finalda isə San-Antonio Spurs-ə məğlub oldular. 2010-cu ildə James Cavaliers-dən ayrıldı və Miami Heat-in heyətinə qoşuldu. James dörd mövsüm Miami Heat-in heyətində çıxış etdi və bu dörd ilin hər birində finala qədər irəliləməyi bacaran komanda ard-arda 2012 və 2013-cü illərdə çempionluğu qazandı. 2013-cü ildə o, liqa tarixində üçüncü ən uzun 27 oyunluq qələbələr seriyasında Miami Heat-in kapitanı olub. Heatlə sonuncu mövsümün ardınca James müqaviləni uzatmayıb və yenidən Cavaliers-in heyətinə qoşulub. Onun kapitanlığı ilə Cleveland 2015 NBA Finalına kimi irəliləsə də, Qərb Konfransının qalibi olan Golden State Warriors-a məğlub oldu.2016-cı ildə isə finallar seriyasında komandası,Golden state warriorsa qarşı 3–1 geriyə düşməsinə baxmayaram, geri dönüş edərək bu seriyanın qalibi olur və Klivlen Kavaliers tarixindəki ilk çempiyonluğunu yaşayır.

2018-ci ildə o, Los Angeles Lakers komandası ilə müqavilə imzalayıb və hazırda bu komandanın şərəfini qoruyur.

Onun ictimai həyatı çox diqqətlə öyrənilən mövzu olmuşdur və o, Amerikanın ən nüfuzlu və məşhur idmançılarından biri kimi qiymətləndirilir. O, kitablarda, sənədli filmlərdə və televiziya reklamlarında nümayiş olunub. O həmçinin *ESPY mükafatı* və *Saturday Night Live* televiziya proqramlarında aparıcı olub və 2015-ci ildə çəkilmiş Kompleksləri olmayan qız filmində baş rollardan birini canlandırıb.

18 avqust 2022-ci ildə Ceyms Los-Anceles Leykers ilə iki illik 97,1 milyon dollarlıq müqavilə bağladı. Müqavilənin uzadılması Ceymsi 528,9 milyon dollarla NBA tarixində ən çox qazanan idmançı etdi və bütün zamanların qazancına görə Kevin Durant geridə qoydu.

İstinadlar
----------

1. ↑  .
2. ↑  *Augustyn A.* LeBron James // Encyclopædia Britannica (ing.).
3. ↑  "Lakers Sign LeBron James to Contract Extension". www.nba.com (ingilis). 2022-09-20 tarixində arxivləşdirilib. İstifadə tarixi: 2022-08-20.
4. ↑  "LeBron lands 2-year, $97.1M deal with Lakers" (ingilis). 2022-08-17. 2022-10-22 tarixində arxivləşdirilib. İstifadə tarixi: 2022-08-20.
5. ↑  *Winters, Mike.* "Already a billionaire, LeBron James' 2-year contract extension makes him the NBA's all-time highest-paid player". CNBC (ingilis). 2022-08-31 tarixində arxivləşdirilib. İstifadə tarixi: 2022-08-20.

Xarici keçidlər
---------------

* lebronjames.com — Lebron Ceyms rəsmi saytı
* Lebron Ceyms — IMDb səhifəsi
* LeBron James